钦定古今图书集成/明伦汇编/官常典/第736卷 > 俞通渊
## 钦定古今图书集成/明伦汇编/官常典/第736卷 > 俞通渊

按《明外史俞通海传》：“通海弟通渊，以父兄故，充参侍
舍人，从大将军徐达征秦陇燕赵，以功授都督府佥
事，征哈剌哈，至捕鱼儿海，获酋长人畜甚众。练军荆
州，转粟二十万石饷江西。又征都匀、龙场诸蛮峒，克
辰沅、宝庆，俘获多。洪武二十五年，封通渊越嶲侯，食
禄二千五百石，予世券。率师讨建昌叛贼，城越巂。明”
年坐累罢侯，遣还里。建文元年，召为豹略卫指挥使，
战没白沟河。子翊先卒。次靖嗣官。福王时，追赠通渊
嶲国公，谥《襄烈》。